Zeci de persoane au ieșit la protest în fața Școlii "Nicolae Titulescu" din București, după ce părinții unui elev, în vârstă de 10 ani, au anunțat că fiul lor fost abuzat sexual de două ori. Părinții băiatului acuză conducerea unității de învățământ că vrea să mușamalizeze cazul, arată Antena 3.
Potrivit părinților victimei, colegii agresori aveau vârste apropiate victimei. Prima agresiune s-a petrecut în urma cu doi ani, în toaleta școlii, când victima avea doar 8 ani, iar agresorul, 11 ani.
Dosarul s-a clasat pentru că violatorul era prea mic pentru a răspunde penal. Conform sursei citate, conducerea unității de învățământ a mușamalizat totul în exterior, iar în școală, victima a devenit ținta bullying-ului. Tocmai fiindcă toată lumea știa că el este băiețelul violat din toaletă.
Părinții spun că se tem să își mai lase copiii la ore și așteaptă, urgent, răspunsuri din partea directoarei școlii.